text: Så sunde er syddanskerne 
  10 februar 2011 kl. 07.20
  Region Syddanmark har i dag offentliggjort en omfattende sundhedsrapport, som skal give et billede af, hvor sunde syddanskerne er.
  Har du nogensinde spekuleret på, hvor overvægtige borgerne er i din kommune? Eller måske nabokommune? Så er du nu kun et klik fra svaret.
  Region Syddanmark har lavet en stor sundhedsundersøgelse under titlen "Hvordan har du det?".
  Undersøgelsen bygger på svar fra 36.396 syddanskere fra perioden 1. februar til 9. april 2010. Det er en del af national undersøgelse, som er den største undersøgelse, der lavet hidtil.
  I undersøgelsen kan man læse om alt fra overvægt, alder til motionsvaner.
  Vidste du, at...
  - 22 procent af borgerne i Region Syddanmark ryger dagligt?
  - Aabenraa er den kommune i den jyske del af Region Syddanmarks område, som har flest svært overvægtige borgere? (16,1 procent)
  - de ældre borgere bor på øerne?
  - i Billund har 38,5 procent af borgerne ikke gennemført en uddannelse? Hvorimod tallet for Fanø er 23 procent.
  - der er mange enlige på Fanø?
  - Fanø også er den kommune med flest ældre over 75 år? (10,8 procent)
  Dette er kun et lille udsnit af de mange resultater fra den 286 sider lange undersøgelse, så hvis du vil nærstudere hele undersøgelsen, kan du klikke på linket til højre for artiklens overskrift.
   
  Region Syddanmarks rapport Region Syddanmarks rapport:
  Rapport fra Region Syddanmark: Hvordan har du det? :
  
  